পুনরায় আইপিএলে দলের সঙ্গে যোগ দিয়েছেন মুস্তাফিজ
দেশে এসে ভিসা প্রক্রিয়া শেষ করে পুনরায় চেন্নাই ফিরে নিজ দল চেন্নাই সুপার কিংসের (সিএসকে) সঙ্গে  যোগ দিয়েছেন বাংলাদেশ পেসার মুস্তাফিজুর রহমান।

মূলত আগামী জুন মাসে  যুক্তরাস্ট্র  ও ওয়েস্ট ইন্ডিজের শুরু হওয়া টি-টোয়েন্টি বিশ্বকাপে  অংশ নিতে যুক্তরাস্ট্রের ভিসা প্রক্রিয়া সম্পাদন করতে  বাংলাদেশ ক্রিকেট বোর্ডের ডাকে গত ২ এপ্রিল  দেশে ফিরেছিলেন মুস্তাফিজ।

চলমান ইন্ডিয়ান প্রিমিয়ার লিগে (আইপিএল)  সিএসকের প্রথম তিন ম্যাচে সাত উইকেট  শিকার করেন মুস্তাফিজ। বর্তমানে লিগে পয়েন্ট তালিকার  দ্বিতীয় স্থানে আছে চেন্নাই। মুস্তাফিজকে ছাড়া চেন্নাই তাদের সর্বশেষ ম্যাচে পরাজিত হয়েছে।

আগামীকাল  কলকাতা নাইট রাইডার্সের (কেকেআর) বিপক্ষে খেলবে চেন্নাই এবং এ ম্যাচে মুস্তাফিজের  খেলার সম্ভাবনা আছে।

দেশে এসে ভিসা প্রক্রিয়া শেষ করে পুনরায় চেন্নাই ফিরে নিজ দল চেন্নাই সুপার কিংসের (সিএসকে) সঙ্গে  যোগ দিয়েছেন বাংলাদেশ পেসার মুস্তাফিজুর রহমান।